钦定古今图书集成/历象汇编/岁功典/第026卷 > 《山东志书》 > 霑化县
## 钦定古今图书集成/历象汇编/岁功典/第026卷 > 《山东志书》 > 霑化县

元宵节，家悬灯于门，燃灯于天地、家庙及各处所好
事者或扎呼台高丈馀，上分内外，悬花红于檐前，以
树彩标。比晚，灯烛辉煌，花炮震烂台下，倾耳者不可
胜计。鼓罢发呼如射覆状，一呼百应。得之者金鼓迎
上，给花红乐人高歌侑酒，三觥而下，喧哗几通宵。